**Kinofilma “Jelgava 94”**

11.sa par filmu JELGAVA 94:

1. Teikšu godīgi, filma mani neaizrāva. Manuprāt, filma neattaisnoja ažiotāžu kāda bija sacelta.

2. Latviešu filmas parasti ir par karu utml., beidzot bija kaut kas cits.

3. Vienīgā atšķirība starp filmu un grāmatu ir tā, ka filmā neparādīja šķiršanās brīdi ar draugu.

4. Filma patika, jo tajā bija redzamas arī mūsdienu jauniešu problēmas.

5. Pašmāju filmas skatīties vienmēr ir prieks.

6. Filmas morāle - par draudzību.

7. Filmai nav veiksmīgi izstrādāts nobeigums.

8. Salīdzinot ar filmu ''Dvēseļu putenis'' - šī filma nešķita nekas baigi īpašs.

9. Brīžiem filma smieklīga. Ieteiktu skatīties citiem.

10. Filmu vērtēju negatīvi, jo režisora darbs nebija izcils.

12.b par filmu JELGAVA 94:

* Mani uzrunāja interesantā pieeja par pieaugušu Jāni, kurš skatās uz sevi bērnībā, taču bērnības Jānis viņu neredz. Filmas beigās, kad galvenais varonis ir pieaudzis, viņš redz Jāni(vīrieti) un sarunājas ar viņu. Man šī filma lika aizdomāties par to, cik ļoti apkārt notiekošais spēj ietekmēt cilvēku. Šī filma būtu jāredz jauniešiem, kuri ir pārmaiņu vidū un redz kaut ko saistītu ar viņiem un pieaugušajiem, kuri tam jau gājusi cauri, lai varētu uz to visu paskatīties no pieaugušā skatupunkta.
* Mani visvairāk uzrunāja tas, cik ļoti dzīvi var izmainīt tik it kā maza lieta kā jauna mūzikas žanra atklāšana. Man patika tēlu cilvēcīgums, viņi bija trīsdimensionāli tēli ar izaugsmi un pārmaiņām. Arī kadrējums, tērpi, vietas un rekvizīti deva filmai to brīvības alku un dumpošanās noskaņu. Filma lika aizdomāties par to, ka cilvēki ir daudzpusīgi, kā arī nav tikai labi vai tikai slikti. mūzika un ar to saistītā kultūra satuvina cilvēkus un vienmēr ir cilvēki, kurus satikt caur mūziku. Lai gan filmas žanrs ir “pusaudžu filma”, noteikti ieteiktu noskatīties visiem, kam interesē savādāki dzīvesstili un subkultūras. Pieaugušajiem filma varētu radīt nostalģiju, ja bija pazīstami ar roku un metālu.
* Mani uzrunāja tas, kā pilnveidojās Jāņa personība, kā viņš tik kluss un mīļš puisītis, ātri kļuva par pretstatu tam, kaut gan viņa balsī un sejas izteiksmēs varēja redzēt to pašu mazo puisi. Bieži likās, ka viņš tāds kā sabijies par visu. Būtu jāredz, jo interesanti paskatīties uz vienaudžu ikdienu tajos gados! Tikai tā pīpēšana un dzeršana pa daudz. ☺
* Apzinājos, cik atšķirīga bija jaunība 90.tajos, ko tā piedāvāja un kādas bija pusaudžu intereses. Uzrunāja tā laika stils mūzikā, kā arī apģērbā. Bija interesanti redzēt padomju laika skolu, kā arī ieskatīties stundās. Cik tomēr brīžiem ir grūti būt pusaudzim. Dažbrīd saskatīju arī sevi pirms pāris gadiem, nebeidzamā vēlme mainīt pasauli un iet pret sistēmu. Filmu ieteiktu skatīsies vecākiem ar viņu bērniem, vecāki atcerēsies savu jaunību, savukārt bērniem būs iespēja apzināties radikālas atšķirības ar saviem tīņa gadiem, vai arī līdzības.
* Ļoti patika filmas vizuālais noformējums - ainas, mākslinieciskā puse. Mūzika. Aizdomājos par to, cik ļoti mēs vēlamies pieaugt, bet brīdi, kad to sasniedzam, esam neziņā. Filma ir aktuāla katram pusaudzim. Viegli uztverama, baudāma. Ikviens atradīs kaut ko priekš sevis, saistīs ar saviem pusaudžu gadiem.
* Patika izvēlētais sižets, darbības norises vieta. Par pieaugšanu, kā tā nav īsti mainījusies. Daudz bija tieši par filmas tēmu dzirdēts no mammas, kura tam visam dzīvoja cauri, bija interesanti to redzēt filmā. Šī filma būtu jāredz, jo tā bija patiesi interesanta, kaut kas jauns latviešu kino, kas varētu būt aizraujoši visa vecuma cilvēkiem.
* Jaunieši, viņu brīvība un vieglums. Bija viegli iejusties filmā un tās varoņu ādās. Par to, cik labi ir būt jaunam un nedomāt par svarīgām lietām. Šī filma būtu jāredz, lai uz brīdi aizmirstu par ikdienas rutīnu un ļautos brīvībai ar brutālu, metālisku piesitienu.
* Patika aktierspēle, vizuālais risinājums. Par to, kā “atstumtā sabiedrības daļa” jeb “citādie” par tādiem kļūst. Un cik lielu lomu spēlē ģimene kurā uzaugam. Kā arī cik daudz spēj ietekmēt labi draugi. Šī filma būtu jāredz, jo tā ir jauna šķautne latviešu kinematogrāfijā. Kaut, kas svaigs (nav šausmīgi dziļš un sērs).
* Mani visvairāk uzrunāja aina, kad ieslodzītie izbēga no cietuma. Filma lika padomāt par to, cik ļoti nekas nav mainījies jauniešu sabiedrībā, izņemot mūzikas izvēli. Par atšķirībām starp vecākiem bērna audzināšanas pieejās. Filma būtu jāredz, ja Tevi piesaista filmas par jauniešiem.

12.sa par filmu JELGAVA 94:

1. Filma bija diezgan parasta, īsti neko neieguvu.

2. Filma ļāva labāk izprast kādi bija 90 tie gadi.

3. Interesanta filma, bet traucēja daži nevajadzīgi personāži un pārspīlēts sižets.

4. Filma bija dīvaina, īsti neizpratu galveno domu.

5. Man ļoti nepatika, gaidīju kaut ko vairāk, slikta montāža.

6. Paldies skolai par iespēju to noskatīties, bet man nepatika. Interesēja kā tika attēlota Jāņa dzīve, kuru ietekmēja apkārtējā vide un jauniešu domāšana.

7. Filmā autentiski attēloja alternatīvo subkultūra periodu agrīnajā brīvvalsts laikā.

8. Sākumā nesapratu filmas īsto domu, bet filmas notikumi ļāva aizdomāties par to, cik pateicīga esmu, ka nedzīvoju tādu dzīves veidu.

9. Neesmu sajūsmā par filmu, sižets pliekans.

10. Filma neraisīja interesi, jo viss bija zināms un pat līdzīgs mūsdienām.  Ikdienišķa jaunieša dzīve ar fanātismu pret metālu nav nekas vienrēzējs.